
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO
„DĖL AB „ŠIAULIŲ ENERGIJA“ KOREGUOTO ŠILUMOS GAMYBOS IR (AR) TIEKIMO PAJAMŲ BAZINIO LYGIO ŠIAULIŲ MIESTO VARTOTOJAMS NUSTATYMO TRETIESIEMS ŠILUMOS GAMYBOS IR (AR) TIEKIMO PAJAMŲ BAZINIO LYGIO GALIOJIMO METAMS“ PROJEKTO
AIŠKINAMASIS RAŠTAS

2025 m. spalio 10 d.
Šiauliai


Sprendimo projekto tikslai:
. Nustatyti AB „Šiaulių energija“ koreguotą šilumos gamybos ir (ar) tiekimo pajamų bazinį lygį Šiaulių miesto vartotojams (be PVM):
. koreguoto šilumos gamybos (įskaitant perkamą šilumą) pajamų bazinio lygio, išreiškiamo formule 6 861 617 + RH,KD, dalis:
. pastoviąją dalį (RH,PD) – 6 861 617 Eur;
. kintamąją dalį – RH,KD;
. koreguoto šilumos perdavimo pajamų bazinio lygio, išreiškiamo formule 5 520 206 + RHT,KD, dalis:
. pastoviąją dalį (RHT,PD) – 5 520 206 Eur;
. kintamąją dalį – RHT,KD;
. koreguotą mažmeninio aptarnavimo pajamų bazinį lygį (RHS,PD) – 513 238 Eur.
. Nustatyti kintamųjų dalių RH,KD, RHT,KD, RH ir RHT formules Šiaulių miesto vartotojams:

Eil. Nr.		Dedamoji		Formulė
	1.	Šilumos gamybos (įskaitant perkamą šilumą) pajamų bazinio lygio kintamoji dalis	RH,KD = 152 411 + (409 164 × pF + 6 076 149 × pE + 50 667 × pW) / 415 781 002 × QH
	2.	Šilumos perdavimo pajamų bazinio lygio kintamoji dalis	RHT,KD = (2 552 216 × pE + 30 031 × pW + 65 288 516 × RH / 415 781 002) / 350 492 486 × QHR
	3.	Šilumos gamybos (įskaitant perkamą šilumą) pajamų bazinis lygis		RH = 6 861 617 + RH,KD


Šilumos kainų dedamųjų žymėjimai:
pF – vidutinė svertinė kuro kaina, apskaičiuota pagal kuro žemutinę šiluminę vertę, Eur/MWh;
pE – elektros energijos kaina, Eur/kWh;
pW – vandens kaina, Eur/m3;
QH – faktiškai savuose šaltiniuose pagamintos ir į tinkle patiektos šilumos kiekis, kWh;
QHR – faktiškai realizuotos šilumos kiekis, kWh.

. Paskirstyti 24 mėnesių laikotarpiui dėl šilumos kainoje įskaitytų ir faktiškai patirtų sąnaudų kurui įsigyti neatitikties 2024 m. sausio 1 d. – 2025 m. sausio 31 d. laikotarpiu papildomai gautų 1119,39 tūkst. Eur pajamų sumą; dėl šilumos kainoje įskaitytų ir faktiškai patirtų sąnaudų elektros energijai technologinėms reikmėms įsigyti neatitikties 2024 m. sausio 1 d. – 2025 m. sausio 31 d. laikotarpiu nepadengtų 178,94 tūkst. Eur sąnaudų sumą; papildomai gautų 52,83 tūkst. Eur mokestinių įsipareigojimų pajamų sumą, atsižvelgiant į 2023 m. lapkričio 1 d. – 2025 m. sausio 31 d. laikotarpiu faktiškai realizuotą šilumos kiekį; papildomai gautų 1912,21 tūkst. Eur pajamų dėl kogeneracinėje jėgainėje gauto pelno (nuostolių) rizikos koeficiento įtakos sumą, apskaičiuotas 120,63 Eur palūkanas dėl pajamų grąžinimo per 24 mėnesius, iš viso 3026,12 tūkst. Eur, koreguotą šilumos gamybos ir (ar) tiekimo pajamų bazinį lygį mažinant 3026,12 tūkst. Eur.
Šilumos kainos nustatomos vadovaujantis Lietuvos Respublikos šilumos ūkio (toliau – Šilumos ūkio) įstatymu ir Šilumos kainų nustatymo metodika (toliau – Metodika), patvirtinta Valstybinės energetikos reguliavimo tarybos (toliau – VERT) 2009-07-08 nutarimu Nr. O3-96 „Dėl šilumos kainų nustatymo metodikos“. Metodikos 12 punkte numatyta, kad šilumos kaina nustatoma vienoda visai šilumos tiekėjo aptarnaujamai teritorijai, išskyrus atvejus, kai šilumos tiekėjas priima sprendimą diferencijuoti šilumos kainas. Lietuvos Respublikos šilumos ūkio įstatyme numatyta, kad diferencijuojant šilumos kainas, t. y. kai šilumos kainų dedamosios nebus vienodos skirtingose savivaldybėse, kainų nustatymo procedūroje turi dalyvauti visos susijusios savivaldybės.
Aukščiau minėtuose teisės aktuose pažymima, kad šilumos kainas diferencijuoja šilumos tiekėjas, pritarus atitinkamos savivaldybės institucijai.
Šiaulių miesto savivaldybės taryba 2022 m. liepos 7 d. sprendimu Nr. T-287 „Dėl pritarimo diferencijuoti akcinės bendrovės „Šiaulių energija“ šilumos kainas“ pritarė, kad akcinė bendrovė „Šiaulių energija“ (toliau – Bendrovė) diferencijuotų šilumos kainas Šiaulių miesto ir Šiaulių rajono vartotojams.
Šiaulių rajono savivaldybės taryba Bendrovės šilumos kainų diferencijavimui pritarė 2023 m. rugsėjo 5 d. sprendimu Nr. T-288 „Dėl pritarimo akcinės bendrovės „Šiaulių energija“ šilumos kainų diferencijavimui”.
2023-09-18 raštu Nr. S-3549 Bendrovės paprašyta imtis teisės aktuose numatytų veiksmų priimtų sprendimų įgyvendinimui.
Bendrovė raštu informavo VERT apie Šiaulių miesto ir Šiaulių rajono savivaldybių tarybų priimtus sprendimus diferencijuoti šilumos kainas. VERT raštu informavo, kad Bendrovė diferencijuoti nustatytą šilumos bazinę kainą Šiaulių miesto ir Šiaulių rajono vartotojams gali koreguoto pajamų lygio nustatymo (šilumos kainos dedamųjų perskaičiavimo) metu.
Šilumos ūkio įstatymo (toliau – Įstatymas) 32 straipsnio 11 dalyje numatyta, kad šilumos tiekėjai, realizuojantys ne mažiau kaip 10 GWh šilumos per metus, teikia pakoreguotų šilumos pajamų bazinių lygių projektus ir jų pagrindimą savivaldybės institucijai, o šio straipsnio 10 dalyje numatytu atveju – savivaldybės institucijai ir VERT, o savivaldybės taryba per 30 kalendorinių dienų nustato šilumos pajamų metinį lygį.
Bendrovė, vadovaudamasi Šilumos ūkio įstatymu, Metodika ir įgyvendindama Savivaldybių tarybų priimtus sprendimus, parengė Bendrovės koreguoto Pajamų bazinio lygio tretiesiems Pajamų bazinio lygio galiojimo metams nustatymo projektą (toliau – Projektas) Šiaulių miesto ir Šiaulių rajono vartotojams ir pateikė VERT bei Šiaulių miesto ir Šiaulių rajono savivaldybėms.


Sprendimo projekte aptariami klausimai reguliuojami Lietuvos Respublikos vietos savivaldos įstatymo 15 straipsnio 2 dalies 29 punktu, 4 dalimi, Lietuvos Respublikos šilumos ūkio įstatymo 32 straipsniu, Šilumos kainų nustatymo metodika, patvirtinta VERT 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, Šiaulių miesto savivaldybės tarybos 2024 m. gruodžio 19 d. sprendimu Nr. T-537 „Dėl AB „Šiaulių energija“ diferencijuoto koreguoto šilumos gamybos ir (ar) tiekimo pajamų bazinio lygio Šiaulių miesto vartotojams nustatymo antriesiems šilumos gamybos ir (ar) tiekimo pajamų bazinio lygio galiojimo metams“, Šiaulių miesto savivaldybės tarybos 2022 m. liepos 7 d. sprendimu Nr. T-287 „Dėl pritarimo diferencijuoti akcinės bendrovės „Šiaulių energija“ šilumos kainas“, Šiaulių rajono savivaldybės tarybos 2023 m. rugsėjo 5 d. sprendimu Nr. T-288 „Dėl pritarimo akcinės bendrovės „Šiaulių energija“ šilumos kainų diferencijavimui“.


Bendrovės šilumos bazinės kainos dedamosios nustatytos VERT 2023-09-07 nutarimu Nr. O3E-1287 „Dėl AB „Šiaulių energija“ šilumos bazinės kainos dedamųjų nustatymo“ ir galioja iki 2026-09-30.
Šilumos kainų dedamosios pirmiesiems šilumos bazinės kainos galiojimo metams nustatytos Bendrovės valdybos 2023-09-22 protokoliniu sprendimu. VERT 2023-09-28 nutarimu Nr. O3E-1422 „Dėl AB „Šiaulių energija“ šilumos kainos dedamųjų nustatymo“ patvirtino, kad šilumos kainų dedamosios nustatytos be pažeidimų. Nustatytos šilumos kainos dedamosios pradėtos taikyti nuo 2023-11-01. Šilumos bazinės kainos dedamosios kasmet turi būti perskaičiuojamos.
Šiuo metu galioja šilumos gamybos ir (ar) tiekimo pajamų (toliau – Pajamos) lygis Šiaulių miesto vartotojams nustatytas Šiaulių miesto savivaldybės tarybos 2024 m. gruodžio 19 d. sprendimu Nr. T537 „Dėl AB „Šiaulių energija“ diferencijuoto koreguoto šilumos gamybos ir (ar) tiekimo pajamų bazinio lygio Šiaulių miesto vartotojams nustatymo antriesiems šilumos gamybos ir (ar) tiekimo pajamų bazinio lygio galiojimo metams“. VERT 2025 m. sausio 30 d. nutarimu Nr. O3E-126 konstatavo, kad Savivaldybės tarybos nustatytas koreguotas pajamų bazinis lygis antriesiems Pajamų bazinio lygio galiojimo metams Šiaulių miesto vartotojams nustatytas be neatitkčių.
Šiuo sprendimo projektu teikiamas nustatymui Bendrovės koreguoto Pajamų bazinio lygio tretiesiems Pajamų bazinio lygio galiojimo metams nustatymo projektas. 
Galiojančios ir Bendrovės apskaičiuotos projekcinės 2025 m. rugsėjo mėn. šilumos kainos dedamosios (be PVM) pateikiamos 1 lentelėje.
 lentelė



Eil. Nr.	Rodiklis	Galiojantis pajamų lygis	Bendrovės projektas	Pokytis (4-3)
1	2	3	4	5
1.	Šilumos kaina (nevertinant papildomos dedamosios) (2.1 eil. +2.2 eil.)	6,09	6,04	-0,05
2.	T	Šilumos kaina (2.1 eil.+2.2 eil.+2.3 eil.)	5,99	5,61	-0,38
2.1.	TPD	pastovioji dedamoji	3,40	3,37	-0,03
2.2.	TKD	kintamoji dedamoji	2,69	2,67	-0,02
2.3.	THG&H	nesusigrąžintos sąnaudos (+) ir (ar) papildomai gautos pajamos (-)	-0,10	-0,43	-0,33


*Galiojanti ir Bendrovės projekcinės šilumos kainos apskaičiuotos taikant 2025 m.  rugsėjo mėn. šilumos kainos skaičiavimuose taikytą vidutinę svertinę kuro kainą.



Vadovaujantis Metodikos 3.5 papunkčiu, Koreguoto pajamų bazinio lygio ataskaitinis laikotarpis – dvylika paskutinių mėnesių, einančių du mėnesiai prieš koreguoto pajamų lygio projekto pateikimą. Projektas turi būti pateiktas iki 2025 m. rugsėjo 30 d., todėl šilumos gamybos ir (ar) tiekimo pajamų bazinio lygio ataskaitinis laikotarpis yra 2024 m. rugpjūčio 1 d. – 2025 m. liepos 31 d.
. Pajamų bazinio lygio pastoviosios dalies koregavimas
Pajamų bazinio lygio pastoviojoje dalyje įvertintos pastoviosios sąnaudos ir investicijų grąža koreguojamos atsižvelgiant į infliacijos koeficiento, ilgalaikio turto vienetų nusidėvėjimo (amortizacijos) sąnaudų pokytį, investicijų grąžos pokytį, darbo užmokesčio sąnaudų ir su darbo santykiais susijusių privalomųjų mokestinių įmokų sąnaudų pokyčius, kitus, nuo ūkio subjektų valios nepriklausančių veiksnių nulemtus, neišvengiamus sąnaudų pokyčius, po pajamų bazinio lygio nustatymo įvykusius esminius pokyčius bei Tarybos atliktų reguliuojamų paslaugų sąnaudų pagrįstumo (būtinumo) patikrinimų rezultatus. Bendrovės šilumos pajamų bazinio lygio pastoviosios sąnaudos ir investicijų grąža koreguojamos vadovaujantis Metodikos 71 punktu.
​1.1. Infliacijos koeficiento įtakos koregavimas
Pagal Metodikos 71.1 papunktį, infliacijos koeficientas nustatomas kaip Valstybės duomenų agentūros skelbiamas Koreguoto pajamų lygio ataskaitinio laikotarpio infliacijos dydis (infliacijos dydžiu laikomas vidutinis metinis vartotojų kainų indekso pokytis), sumažintas efektyvumo rodikliu, kuris yra lygus 1 proc.
Bendrovės skaičiavimais, Koreguoto pajamų lygio ataskaitinio laikotarpio paskutinio mėnesio vartotojų kainų indeksas (2025 m. liepos mėn. – 159,1856) lyginamas su paskutinio Pajamų lygio koregavimo ataskaitinio laikotarpio paskutinio mėnesio vartotojų kainų indeksu (2024 m. rugpjūčio mėn. – 152,7463). Taikant nurodytus vartotojų kainų indeksus, apskaičiuotas infliacijos koeficientas Projekte sudaro 0,0322[footnoteRef:1]. Įvertinant tai, kad šis perskaičiavimas yra antrasis, sumuojami šio koregavimo (e = 0,0322) ir pirmojo koregavimo (e = -0,0083) metu nustatyti infliacijos koeficientai. Atsižvelgiant į tai, apskaičiuotas infliacijos koeficientas sudaro 0,0239.
Infliacijos koeficiento įtakos Pajamų bazinio lygio pastoviosioms sąnaudoms palyginimas pateiktas 2 lentelėje. 
 lentelė 


	Eil. Nr.		Rodiklis	Galiojantis pajamų lygis	Bendrovės projektas	Pokytis (4-3)
1	2	3	4	5
1.	FC ROI	pajamų bazinio lygio pastoviosios sąnaudos ir investicijų grąža	9660,05	–
2.	ΔFCVKI,3	sąnaudų pokytis dėl infliacijos koeficiento pokyčio	-9,70	27,92	37,62
3.	IVKI,3	infliacijos koeficientas	-0,0083	0,0239	0,0322


Pajamų bazinio lygio pastoviosios sąnaudos dėl infliacijos koeficiento įtakos (∆FCVKI,3) didėja 27,92 tūkst. Eur arba 37,03 tūkst. Eur lyginant su galiojančiame Pajamų lygyje įvertintomis sąnaudomis.
. Ilgalaikio turto vienetų nusidėvėjimo (amortizacijos) sąnaudų skaičiavimas
Pagal Metodikos 71.2 papunktį Pajamų bazinio lygio pastoviojoje dalyje įvertintos pastoviosios sąnaudos koreguojamos dėl ilgalaikio turto vienetų nusidėvėjimo (amortizacijos) sąnaudų pokyčio dėl naujai pradėtų eksploatuoti ilgalaikio turto vienetų ir nenaudojamų, nusidėvėjusių ilgalaikio turto vienetų.
Nuo šilumos bazinės kainos nustatymo iki atliekant pirmą bazinės kainos perskaičiavimą nuosavomis lėšomis įgyvendintų investicijų, suderintų su Taryba, vertė sudarė 16829,82 tūkst. Eur. Nuo šio reguliuojamo turto vertės apskaičiuotos nusidėvėjimo (amortizacijos) sąnaudos sudarė 1224,76 tūkst. Eur., iš jų vadovaujantis Metodikos 71.2.1.1 papunkčiu, nuo faktiškai atliktų investicijų vertės apskaičiuotos metinės nusidėvėjimo (amortizacijos) sąnaudos sudarė 915,58 tūkst. Eur, o vadovaujantis Metodikos 71.2.1.2 papunkčiu, dėl naujai pradėtų eksploatuoti ilgalaikio turto vienetų nusidėvėjimo (amortizacijos) sąnaudų, apskaičiuotų per laikotarpį nuo naujų turto vienetų eksploatacijos pradžios iki einamųjų šilumos kainos dedamųjų galiojimo metų pabaigos, nusidėvėjimo (amortizacijos) sąnaudos buvo 309,18 tūkst. Eur. Vadovaujantis Metodikos 71.2.2.1 ir 71.2.2.2 papunkčiais buvo apskaičiuotas 452,99 tūkst. Eur nusidėvėjimo (amortizacijos) sąnaudų sumažėjimas.
Šio Pajamų bazinio lygio koregavimo metu Bendrovės Projekte vertinamos 2024–2025 m. faktiškai atliktos, iki šiol Pajamų baziniame lygyje neįvertintos ir su Taryba suderintos ar Tarybai pateiktos derinti[footnoteRef:2]  investicijos, kurių nuosavomis lėšomis finansuota vertė sudaro 3023,73 tūkst. Eur. Bendrovės skaičiavimais, nuo nuosavomis lėšomis finansuotos ilgalaikio turto vertės Bendrovės apskaičiuotos nusidėvėjimo (amortizacijos) sąnaudos sudaro 347,31 tūkst. Eur, iš jų vadovaujantis Metodikos 71.2.1.1 papunkčiu, nuo faktiškai atliktų investicijų vertės apskaičiuotos metinės nusidėvėjimo (amortizacijos) sąnaudos sudaro 156,18 tūkst. Eur, o vadovaujantis Metodikos 71.2.1.2 papunkčiu apskaičiuotos nusidėvėjimo (amortizacijos) sąnaudos per laikotarpį nuo naujai pradėto eksploatuoti ilgalaikio turto vienetų eksploatacijos pradžios iki einamojo pajamų lygio galiojimo pabaigos – 191,12 tūkst. Eur. Bendrovė, vadovaudamasi Metodikos 71.2.2.1 papunkčiu Projekte apskaičiavo 28,61 tūkst. Eur nusidėvėjimo (amortizacijos) sąnaudų sumažėjimą dėl iki Koreguoto pajamų lygio projekto parengimo nusidėvėjusio ilgalaikio turto vienetų nusidėvėjimo (amortizacijos) metinių sąnaudų. 
Nusidėvėjimo (amortizacijos) sąnaudų pokyčio įtakos pastoviosioms sąnaudoms palyginimas pateiktas 3 lentelėje.
 lentelė 


Eil. Nr.	Rodiklis	Galiojantis pajamų lygis	Bendrovės projektas	Pokytis (4-3)
1	2	3	4	5
1.	FC ROI	pajamų bazinio lygio pastoviosios sąnaudos ir investicijų grąža	9660,05
2.	Δ	sąnaudų pokytis dėl nusidėvėjimo (amortizacijos) sąnaudų pokyčio, (3.1 eil. + 3.2 eil.)	771,77	781,29	9,52
3.	Įvesties rodikliai
3.1.		nusidėvėjimo (amortizacijos) sąnaudų padidėjimas:	1224,76	1262,89	38,13
		iš to sk. pagal Metodikos 71.2.1.1 papunktį	915,58	1071,77	156,19
		pagal Metodikos 71.2.1.2 papunktį	309,18	191,12	-118,06
		reguliuojamo turto vertė	16829,82	19853,55	3023,73
3.2.		nusidėvėjimo (amortizacijos) sąnaudų sumažėjimas:	-452,99	-481,60	-28,61
		iš to sk. pagal Metodikos 71.2.2.1 papunktį	-113,79	-142,40	-28,61
		pagal Metodikos 71.2.2.2 papunktį	-339,20	-339,20	-


Bendrovės skaičiavimais, dėl ilgalaikio turto vienetų nusidėvėjimo (amortizacijos) sąnaudų pokyčio (∆ ) Pajamų baziniame lygyje įvertintos pastoviosios sąnaudos didėja 781,29 tūkst. Eur, o palyginti su galiojančioje kainoje įvertintomis nusidėvėjimo (amortizacijos) sąnaudomis – 9,52 tūkst. Eur.
. Investicijų grąžos pokyčio dėl investicijų grąžos normos pokyčio skaičiavimas
Investicijų grąžos koregavimo dėl investicijų grąžos normos pokyčio įtaką Pajamų baziniam lygiui reglamentuoja Metodikos 71.3 papunktis. Metodikos 71.3 papunktis numato, jog Pajamų bazinio lygio investicijų grąža perskaičiuojama, atsižvelgiant į investicijų grąžos normą apskaičiuotą vadovaujantis Investicijų grąžos normos nustatymo metodika9, patvirtinta Tarybos 2015 m. rugsėjo 22 d. nutarimu Nr. O3-510 „Dėl Investicijų grąžos normos nustatymo metodikos patvirtinimo“ (toliau – WACC metodika)[footnoteRef:3].  WACC metodikos 13 punkte numatyta, kad investicijų grąžos norma ūkio subjektui nustatoma reguliavimo periodui, nekeičiant nustatytos kapitalo struktūros, tačiau atnaujinama kasmet, atsižvelgiant į WACC Metodikos 6–9 punktuose išdėstytas nuostatas ir jų reikšmių pokyčius bei skolinto kapitalo kainos, kuri negali viršyti WACC metodikos 6 punkte nurodytų reikalavimų, pokytį.
Bendrovės 2024 m. rugpjūčio 1 d. – 2025 m. liepos 31 d. laikotarpiu faktinė skolinto kapitalo kaina sudaro 4,119 proc. ir yra mažesnė, nei to paties laikotarpio Lietuvos banko skelbiamų nefinansinėms korporacijoms (bendrovėms) suteiktų paskolų eurais, kurių trukmė ilgesnė, nei vieneri metai, likučių palūkanų normų vidurkis (5,386 proc.) bei didesnė, nei projekto pateikimo mėnesio (2025 m. rugsėjo mėn.) 6 mėnesių EURIBOR indekso reikšmė (2,086 proc.)[footnoteRef:4] 
Bendrovės skaičiavimais, taikant Projekto pateikimo metu galiojančią 7,656 proc. nuosavo kapitalo grąžą, pagal WACC metodikos 6.2 ir 7.2 papunkčius apskaičiuotą 4,119 proc. skolinto kapitalo kainą ir šilumos bazinėje kainoje įvertintą kapitalo struktūrą, investicijų grąžos norma r, taikoma reguliojamo turto likutinei vertei (nevertinant šilumos gamybos, panaudojant atsinaujinančius energijos išteklius, veiklai priskirto turto vertės) ir mažmeninio aptarnavimo sąnaudoms, sudaro 6,62 proc.
Bendrovės skaičiavimais, taikant Projekto pateikimo metu galiojančią 7,871 proc. nuosavo kapitalo grąžą, pagal WACC metodikos 6.2 ir 7.2 papunkčius apskaičiuotą 4,119 proc. skolinto kapitalo kainą ir šilumos bazinėje kainoje įvertintą kapitalo struktūrą, investicijų grąžos norma rGRE, taikoma reguliojamo turto likutinei vertei šilumos gamyboje, panaudojant atsinaujinančius energijos išteklius, sudaro 6,74 proc.
Bendrovės pajamų baziniame lygyje Šiaulių miesto vartotojams nustatyta reguliuojamo turto vertė, įskaitant mažmeninio aptarnavimo būtinąsias sąnaudas, metinei investicijų grąžai skaičiuoti (nevertinant turto, priskirto šilumos gamybos, panaudojant atsinaujinančius energijos išteklius, veiklai) sudaro 24205,73 tūkst. Eur, nuo kurios, taikant 6,62 proc. investicijų grąžos normą r, apskaičiuota 1602,42 tūkst. Eur investicijų grąžos. 
Bendrovės pajamų baziniame lygyje Šiaulių miesto vartotojms nustatyta reguliuojamo turto, priskiriamo šilumos gamybos veiklai, panaudojant atsinaujinančius energijos išteklius, vertė sudaro 5164,23 tūkst. Eur, nuo kurios, taikant 6,74 proc. investicijų grąžos normą rGRE, apskaičiuota 348,07 tūkst. Eur investicijų grąžos. 
Iš viso Bendrovės Projekte apskaičiuota investicijų grąža sudaro 1950,49 tūkst. Eur. Bendrovės apskaičiuoto investicijų grąžos pokyčio dėl investicijų grąžos normos pokyčio palyginimas pateiktas 4 lentelėje.
 lentelė


Eil. Nr.		Rodiklis	Galiojantis pajamų lygis	Bendrovės projektas	Pokytis (4-3)
1	2	3	4	5
1.	FC ROI	Pajamų bazinio lygio pastoviosios sąnaudos ir investicijų grąža	9660,05
2.	∆ 		∆ 	investicijų grąžos pokytis dėl investicijų grąžos normos pokyčio	478,06	209,82	-268,24
3.	Įvesties rodikliai
Eil. Nr.		Rodiklis	Galiojantis pajamų lygis	Bendrovės projektas	Pokytis (4-3)
1	2	3	4	5
3.1.			investicijų grąžos apimtis	2218,72	1950,48	-268,24
	3.2.	RABi FCHS	reguliuojamo turto vertė (įskaitant mažmeninio aptarnavimo būtinąsias sąnaudas)		24205,73		24205,73		-
	3.3.		RABiGRE	Reguliuojamo turto vertė kuris priskiriamas šilumos gamybos veiklai, panaudojant atsinaujinančius energijos	išteklius		5154,23		5154,23		-
3.4.	r	investicijų grąžos norma, proc.	7,47	6,62	-0,85
3.5.	rGRE	investicijų grąžos norma, proc.	7,95	6,74	-1,21
3.6.	Rd	skolinto kapitalo kaina, proc.	5,180	4,119	-1,061
3.7.	Re	nuosavo kapitalo grąža, proc.	8,303	7,656	-0,647
3.8.		nuosavo kapitalo grąža, proc.	9,118	7,871	-1,247
3.9.	WD	skolinto kapitalo dalis	0,50	0,50	-
3.10.	WE	nuosavo kapitalo dalis	0,50	0,50	-


Bendrovės skaičiavimais, dėl investicijų grąžos pokyčio dėl investicijų grąžos normos pokyčio (Δ Δ) Pajamų baziniame lygyje Šiaulių miesto vartotojams įvertinta metinė investicijų grąža didėja 209,82 tūkst. Eur, o palyginti su galiojančiu pajamų lygiu mažėja 268,24 tūkst. Eur. 
. Atliktų investicijų grąžos sąnaudų skaičiavimas 
Investicijų grąžos koregavimas dėl naujai pradėtų eksploatuoti ilgalaikio turto vienetų ir nenaudojamų, nusidėvėjusių ilgalaikio turto vienetų bei dėl mažmeninio aptarnavimo verslo vienetui priskirtų pastoviųjų sąnaudų pokyčio atliekamas vadovaujantis Metodikos 71.4 papunkčiu. Metodikos 71.4.2.1 papunktis numato, kad investicijų grąža perskaičiuojama dėl iki Koreguoto pajamų lygio projekto parengimo naujai pradėtų eksploatuoti atitinkamai paslaugai (produktui) priskirtų ilgalaikio turto vienetų vertės, o vadovaujantis Metodikos 71.4.2 papunkčiu įvertinamas investicijų grąžos pokytis, apskaičiuotas per laikotarpį nuo naujų turto vienetų eksploatacijos pradžios iki einamojo Pajamų lygio galiojimo pabaigos. Vadovaujantis Metodikos 71.4.2.3 ir 71.4.3.3 papunkčiais apskaičiuojamas investicijų grąžos pokytis dėl mažmeninio aptarnavimo verslo vienetui priskirtų pastoviųjų sąnaudų pokyčio.
Bendrovė, vadovaudamasi Metodikos 71.4.2.1 papunkčiu, nuo pirmojo Pajamų bazinio lygio koregavimo metu įvertintų atliktų investicijų reguliuojamo turto vertės šilumos gamybos ir perdavimo verslo vienetuose (16514,74 tūkst. Eur), taikydama investicijų grąžos normą r (6,62 proc.) ir investicijų grąžos normą rGRE (6,74 proc.), apskaičiavo 1108,88 tūkst. Eur metinės investicijų grąžos. Ir iki antrojo Pajamų bazinio lygio koregavimo faktiškai įvykdytų dar nevertintų investicijų reguliuojamo turto vertės šilumos gamybos ir perdavimo verslo vienetuose (2817,71 tūkst. Eur), taikydama investicijų grąžos normą r (6,62 proc.), apskaičiavo 186,53 tūkst. Eur metinės investicijų grąžos, investicijų į reguliuojamą turtą panaudojant atsinaujinančius energijos išteklius, kuriam būtų taikoma investicijų grąžos norma rGRE (6,74 proc.), nebuvo. 
Vadovaujantis Metodikos 71.4.2.2 papunkčiu, Bendrovė apskaičiavo investicijų grąžos padidėjimą dėl naujai pradėtų eksploatuoti ilgalaikio turto vienetų investicijų grąžos, apskaičiuotos per laikotarpį nuo naujų turto vienetų eksploatacijos pradžios iki einamojo Pajamų lygio galiojimo pabaigos sudaro 238,62 tūkst. Eur. 
Vadovaujantis Metodikos 71.4.2.3 papunkčiu, nuo šio Pajamų bazinio lygio koregavimo metu mažmeninio aptarnavimo verslo vienetui priskirtų pastoviųjų sąnaudų pokyčio (49,51 tūkst. Eur), taikant investicijų grąžos normą r (6,62 proc.), apskaičiuota investicijų grąža sudaro 3,28 tūkst.Eur.
Bendrovė, vadovaudamasi Metodikos 71.4.3.1 papunkčiu, apskaičiavo 16,91 tūkst. Eur investicijų grąžos sumažėjimą dėl Pajamų bazinio lygio koregavimo metu įvertintų nebenaudojamų, nusidėvėjusių ilgalaikio turto vienetų metinės investicijų grąžos.
Vadovaudamasi Metodikos 71.4.3.2 papunkčiu, Bendrovė apskaičiavo 19,57 tūkst. Eur investicijų grąžos sumažėjimą per laikotarpį nuo naujų turto vienetų eksploatacijos pradžios iki einamojo Pajamų lygio galiojimo pabaigos, įvertintą ankstesnio Pajamų lygio nustatymo metu. 
Investicijų grąžos pokyčio dėl naujai pradėtų eksploatuoti ilgalaikio turto bei dėl mažmeninio aptarnavimo verslo vienetui priskirtų pastoviųjų sąnaudų pokyčio palyginimas pateiktas 5 lentelėje.
 lentelė 


	Eil. Nr.		Rodiklis	Galiojantis pajamų lygis	Bendrovės projektas	Pokytis (4-3)
1	2	3	4	5
1.	FC ROI	pajamų bazinio lygio pastoviosios sąnaudos ir investicijų grąža	9660,05	–
2.	∆ 	∆		investicijų grąžos pokytis dėl įvykdytų investicinių projektų ir mažmeninio aptarnavimo verslo vienetui priskirtų pastoviųjų sąnaudų pokyčio (3.1 eil. + 3.2 eil.)	1618,64	1500,83	-117,81
3.	Įvesties rodikliai
3.1.			investicijų grąžos padidėjimas:	1652,86	1537,31	-115,55
		iš to sk. pagal Metodikos 71.4.2.1 ir	71.4.2.3 papunkčius	1297,74	1298,69	0,95
		pagal Metodikos 71.4.2.2 papunktį	355,12	238,62	-116,50
		reguliuojamo turto vertė ir mažmeninio aptarnavimo verslo vienetui priskirtų pastoviųjų sąnaudų pokytis*		16536,93		19381,96		2845,03
3.2.		investicijų grąžos sumažėjimas:	-34,23	-36,48	-2,25
		iš to sk. pagal Metodikos 71.4.3.1 papunktį	-14,66	-16,91	-2,25
		pagal Metodikos 71.4.3.2 papunktį	-19,57	-19,57	-
		nebenaudojamo, nusidėvėjusio reguliuojamo turto vertė	195,71	225,48	29,77


*Reguliuojamo turto vertė šilumos gamybos ir šilumos perdavimo verslo vienetuose – reguliuojamo ilgalaikio turto likutinės vertės pokytis per laikotarpį nuo naujų turto vienetų eksploatacijos pradžios iki einamojo pajamų lygio galiojimo pabaigos ir mažmeninio aptarnavimo verslo vienetui priskirtų pastoviųjų sąnaudų pokyčio suma.
Bendrovės skaičiavimais, metinė investicijų grąža dėl naujai pradėtų eksploatuoti ilgalaikio turto vienetų, dėl mažmeninio aptarnavimo verslo vienetui priskirtų pastoviųjų sąnaudų pokyčio bei nebenaudojamų, nusidėvėjusių ilgalaikio turto vienetų (Δ, Δ) didėja 1500,83 tūkst.Eur lyginant su Pajamų baziniame lygyje įvertinta, ir 117,81 tūkst.Eur mažėja, lyginant su galiojančioje kainoje įvertinta investicijų grąža.
. Personalo sąnaudų pokyčio skaičiavimas
Pagal Metodikos 71.7 papunktį Pajamų bazinio lygio pastoviojoje dalyje įvertintos pastoviosios sąnaudos koreguojamos dėl darbo užmokesčio sąnaudų ir su darbo santykiais susijusių privalomųjų mokestinių įmokų sąnaudų pokyčio. Pagal Metodikos 71.7.1 papunktį, vertinamas darbo užmokesčio sąnaudų pokytis, kuris negali būti didesnis, nei Koreguoto pajamų lygio projekto pateikimo metu Lietuvos Respublikos finansų ministerijos prognozuojamas vidutinio darbo užmokesčio pokytis ateinantiems vieneriems metams, o vadovaujantis Metodikos 71.7.2 papunkčiu įvertinamas vadovaujantis galiojančiais teisės aktais apskaičiuoto su darbo santykiais susijusių privalomųjų mokestinių įmokų (valstybinio socialinio draudimo įmokų ir garantinio bei ilgalaikio darbo išmokų fondo įmokų) sąnaudų pokytis dėl darbo užmokesčio sąnaudų pokyčio.
Bendrovė Projekte planuoja 7,3 proc. darbo užmokesčio sąnaudų didėjimą, kuris atitinka Projekto pateikimo metu Finansų ministerijos Ekonominės raidos scenarijuje 2025-2028 metams prognozuojamą vidutinio mėnesio bruto darbo užmokesčio pokytį 2026 m.[footnoteRef:5]. 
Bendrovės, taikant 7,30 proc. darbo užmokesčio didėjimą, nuo galiojančiame Pajamų baziniame lygyje įvertintų darbo užmokesčių sąnaudų apskaičiuotas darbo užmokesčio sąnaudų didėjimas sudaro 302,37 tūkst. Eur, o lyginant su baziniu pajamų lygiu – 681,34 tūkst. Eur. 
Šilumos bazinėje kainoje įvertintų pastoviųjų sąnaudų pokyčio dėl darbo užmokesčio sąnaudų pokyčio palyginimas pateiktas 6 lentelėje.
 lentelė 

	Eil. Nr.		Rodiklis	Galiojantis pajamų lygis	Bendrovės projektas	Viso (3+4)
1	2	3	4	5
1.	FC	Pajamų bazinio lygio pastoviosios sąnaudos ir investicijų grąža	9660,05	–
2.	Δ	sąnaudų pokytis dėl darbo užmokesčio sąnaudų pokyčio	378,97	302,37	681,34
3.	Įvesties rodikliai
3.1.		darbo užmokesčio sąnaudos, įvertintos baziniame pajamų lygyje	3763,12	–
3.2.	Δ	darbo užmokesčio sąnaudų didėjimas dėl po Pajamų bazinio lygio nustatymo įvykusių esminių pokyčių (darbuotojų skaičiaus didėjimo dėl naujos biokuro katilinės)	92,97	6,79	99,76
3.3.	Δ Δ	darbo užmokesčio sąnaudų pokytis, įvertintas atliekant Pajamų bazinio lygio koregavimą antriesiems ir tretiesiems metams	286,00	295,58		581,58
3.4.	kDU(y+1)	vidutinio darbo užmokesčio pokytis ateinantiems kainos nustatymo metams, proc.	7,60	7,30	


Bendrovės skaičiavimais Pajamų baziniame lygyje įvertintų sąnaudų pokytis dėl darbo užmokesčio sąnaudų pokyčio (∆ FC DU) sudaro 681,34 tūkst. Eur arba 302,37 tūkst. Eur lyginant su galiojančioje kainoje įvertintomis sąnaudomis.
Pagal Metodikos 71.7.2 papunktį, šilumos kainos pastoviosios sąnaudos perskaičiuojamos
dėl vadovaujantis galiojančiais teisės aktais apskaičiuoto su darbo santykiais susijusių privalomųjų mokestinių įmokų (valstybinio socialinio draudimo įmokų ir garantinio bei ilgalaikio darbo išmokų fondo įmokų) sąnaudų pokyčio dėl darbo užmokesčio sąnaudų pokyčio. Bendrovės skaičiavimais, dėl su darbo santykiais susijusių privalomųjų mokestinių įmokų sąnaudų pokyčio (∆ FC SI), Pajamų baziniame lygyje įvertintos pastoviosios sąnaudos didėja 12,06 tūkst. Eur arba 5,35 tūkst. Eur lyginant su galiojančioje kainoje įvertintomis sąnaudomis.
. Nuo ūkio subjekto valios nepriklausančių veiksnių nulemtų, neišvengiamų sąnaudų skaičiavimas
Metodikos 71.8 papunktis numato Pajamų bazinio lygio pastoviojoje dalyje įvertintų pastoviųjų sąnaudų koregavimą atsižvelgiant į kitus, nuo ūkio subjekto valios nepriklausančių veiksnių nulemtus, neišvengiamus sąnaudų pokyčius.
Pajamų bazinio lygio koregavimo metu atliekamas šilumos kainoje nustatytų pagal Lietuvos Respublikos energetikos įstatymo 8 straipsnio 18 dalies 1 punkte numatytų mokestinių įsipareigojimų sąnaudų koregavimas.
Pirmojo koreguoto pajamų lygio nustatymo metu faktinė mokestinių įsipareigojimų suma Šiaulių miesto vartotojams nuo 2022 m. perdavimo veiklos pajamų sudarė 168,68 tūkst. Eur, t.y. 31,02 tūkst. Eur daugiau, nei baziniame pajamų lygyje kainoje. 
Šio koreguoto pajamų lygio nustatymo metu mokestinių įsipareigojimų sąnaudos, apskaičiuotos nuo 2023 m. šilumos perdavimo veiklos pajamų sudaro 159,42 tūkst. Eur ir, lyginant su 137,66 tūkst. Eur mokestinių įsipareigojimų sąnaudomis, apskaičiuotomis nuo 2021 m. perdavimo veiklos pajamų ir įvertintomis šilumos bazinės kainos nustatymo metu, didėja 21,76 tūkst. Eur. Ši suma vertinama šio Pajamų bazinio lygio koregavimo metu, nustatant bendrą mokestinių įsipareigojimų sąnaudų sumą. 
Vadovaujantis Tarybos 2023 m. rugsėjo 28 d. nutarimo Nr. O3E-1412 „Dėl Valstybinės energetikos regulivimo tarybos 2009 m. liepos 8 d. nutarimo Nr. O3-96 „Dėl šilumos kainų nustatymo metodikos“ pakeitimo“ (toliau – Nutarimas Nr. O3E-1412) 3.3.5 papunkčiu, Tarybos nutarimais, savivaldybių institucijų sprendimais ir (ar) ūkio subjektų įstatuose nustatyta tvarka nustatytose šilumos kainų dedamosiose įvertintų pagal Energetikos įstatymą mokamų mokesčių ir faktiškai patirtų sąnaudų skirtumo vertinimas pateiktas Projekto 1.3.6 poskyryje.
Bendrovės skaičiavimais, dėl kitų, nuo ūkio subjekto valios nepriklausančių veiksnių nulemtų, neišvengiamų sąnaudų pokyčių (ΔFCX,3), galiojančioje šilumos kainoje įvertintos pastoviosios sąnaudos mažėja 9,26 tūkst. Eur.
. ​Pajamų bazinio lygio kintamosios dalies koregavimas
Vadovaujantis Metodikos 72 punktu, Pajamų bazinio lygio kintamoji dalis koreguojama atsižvelgus į pagamintos ir įsigytos šilumos kiekių (struktūros) pokyčius, naudojamo kuro pokyčius, faktinius Koreguoto pajamų lygio ataskaitinio laikotarpio ATL ir kitų kintamųjų sąnaudų (pelenų tvarkymo (išvežimo, utilizavimo), cheminių medžiagų technologijai, energijos išteklių biržos operatoriaus taikomo šilumos aukciono prekybos įkainio, laboratorinių tyrimų ir pan.) kainų pokyčius, kitų, nuo ūkio subjekto valios nepriklausančių veiksnių nulemtus, neišvengiamus kintamųjų sąnaudų pokyčius bei Tarybos atliktų reguliuojamų paslaugų sąnaudų pagrįstumo (būtinumo) patikrinimų rezultatus.
. ​Kuro struktūros koregavimas
Metodikos 72.2 papunktyje numatytas Pajamų bazinio lygio kintamosios dalies koregavimas dėl faktiškai naudojamo kuro pokyčių, kai šį pokytį lemia naujai prijungtos CŠT sistemos ar faktiškai atlikti investicijų projektai į šilumos gamybos įrenginius. Šiuo atveju koreguojamas paskutinio Pajamų lygio koregavimo metu nustatytas lyginamųjų kuro sąnaudų koeficientas, lyginamosios elektros energijos technologinėms reikmėms sąnaudos ir kitos kintamosios sąnaudos.
Projekte Pajamų bazinio lygio kintamoji dalis koreguojama dėl 2024 m. birželio mėn. Stumbro ir Papilės katilinių sistemų prijungimo prie Pietinės katilinės CŠT sistemos, bei dėl 2024 m. gegužės mėn. pradėtos eksploatuoti naujos Basanavičiaus g. 103B katilinės Šiaulių mieste. 
Atsižvelgiant į tai, Bendrovė perskaičiavo galiojančiame Pajamų lygyje įvertintą kuro struktūrą. Galiojančiame pajamų lygyje įvertintos, Bendrovės perskaičiuotos kuro struktūros Šiaulių mieste palyginimas pateiktas 7 lentelėje.
 lentelė 

Eil. Nr.	Rodiklis	Mato vnt.	Galiojantis     	pajamų lygis	Bendrovės projektas	Pokytis (5-4)
1	2	3	4	5	6
1.	Gamintinas šilumos kiekis	tūkst. MWh	415,41	415,78	0,37
Eil. Nr.	Rodiklis	Mato vnt.	Galiojantis     	pajamų lygis	Bendrovės projektas	Pokytis (5-4)
1	2	3	4	5	6
2.	Kuro kiekis iš viso	tūkst. MWh	408,74	409,17	0,43
2.1	iš to sk. gamtinės dujos*	tūkst. MWh	27,53	23,26	-4,27
		proc.	6,74	5,68	-1,06
2.2	medienos kilmės biokuras (skiedros)	tūkst. MWh	381,21	385,91	4,70
		proc.	93,26	94,32	1,06
3.	Lyginamųjų kuro sąnaudų koeficientas	MWh/MWh	0,984	0,984	-


*Palyginimo tikslais lentelėje nurodytas pagal žemutinę šiluminę vertę apskaičiuotas gamtinių dujų kiekis. 

Bendrovės perskaičiuotas gamintinas šilumos kiekis Šiaulių miesto katilinėse didėja nuo 415,41 tūkst. MWh, iki 415,78 tūkst. MWh. Perskaičiuotas kuro kiekis didėja nuo 408,74 tūkst. MWh, iki 409,17 tūkst. MWh. 
Lyginamųjų kuro sąnaudų koeficientas Šiaulių miesto katilinėse nesikeičia.
Dėl kuro struktūros pokyčio projekcinis 2025 m. rugsėjo mėn. šilumos gamybos pajamų lygis didėja 1,47 tūkst. Eur.
. Elektros energijos ir vandens technologinėms reikmėms bei kitų kintamųjų sąnaudų  koregavimas
Metodikos 72.2.2 papunktyje numatyta, kad pakitus kuro struktūrai dėl Pajamų bazinio lygio galiojimo laikotarpiu naujai prijungtų CŠT sistemų, koreguojamos paskutinio Pajamų lygio nustatymo metu nustatytas lyginamųjų kuro sąnaudų koeficientas, lyginamosios elektros energijos ir vandens technologinėms reikmėms sąnaudos. 
Bendrovės skaičiavimu, atsižvelgiant į planuojamą gaminti didesnį šilumos kiekį, galiojančiame Pajamų lygyje nustatytas elektros energijos technologinėms reikmėms kiekis šilumos gamybos verslo vienete didėja nuo 6070,66 tūkst. kWh iki 6076,14 tūkst. kWh, o lyginamosios elektros energijos sąnaudos šilumos gamybai nekinta ir sudaro 14,614 kWh/MWh. Galiojančiame Pajamų lygyje nustatytas elektros energijos technologinėms reikmėms kiekis šilumos perdavimo verslo vienete didėja nuo 2549,91 tūkst. kWh iki 2552,22 tūkst. kWh, lyginamosios elektros energijos sąnaudos šilumos perdavimui  nekinta ir sudaro 6,138 kWh/MWh. 
Atsižvelgiant į planuojamą gaminti didesnį šilumos kiekį, galiojančiame Pajamų lygyje nustatytas vandens technologinėms reikmėms kiekis šilumos gamybos verslo vienete didėja nuo 50,62 tūkst. m3 iki 50,67 tūkst. m3, o lyginamosios vandens sąnaudos šilumos gamybai nekinta ir sudaro 0,122 m3/MWh. Šilumos perdavimo verslo vienete galiojančiame Pajamų lygyje nustatytas vandens technologinėms reikmėms kiekis bei lyginamosios vandens sąnaudos nekinta. 
Šilumos gamybos ir perdavimo verslo vienetuose galiojančiame Pajamų lygyje nustatytas nuotekų kiekis bei nuotekų tvarkymo kaina nekinta.
Vadovaujantis Metodikos 103 punktu, elektros energijos ir vandens technologinėms reikmėms kainos gali būti keičiamos kiekvieną mėnesį apskaičiuojat galutinę šilumos kainą. Bendrovė, vadovaudamasi Metodikos 72.2 papunkčiu, elektros energijos ir vandens technologinėms reikmėms sąnaudų Pajamų bazinio lygio koregavimo metu dėl elektros energijos ir vandens kainų pokyčio nekoreguoja.
Vadovaujantis Metodikos 72.3 papunkčiu, Pajamų bazinio lygio kintamosios sąnaudos koreguojamos atsižvelgus į faktinius Koreguoto pajamų lygio ataskaitinio laikotarpio ATL ir kitų kintamųjų sąnaudų (pelenų tvarkymo (išvežimo, utilizavimo), cheminių medžiagų technologijai, energijos išteklių biržos operatoriaus taikomo šilumos aukciono prekybos įkainio, laboratorinių tyrimų ir pan.) kainų pokyčius.
Bendrovė, įvertinusi kuro struktūros pokyčius dėl Stumbro ir Papilės katilinių prijungimo prie Pietinės katilinės sistemos, Projekte apskaičiavo 385,91 tūkst. MWh biokuro kiekį. Nustatant susidarantį pelenų kiekį, Bendrovė taikė galiojančiame Pajamų lygyje vertintą pelenų kiekį, tenkantį sunaudotam biokuro kiekiui, kuris sudarė 0,006 t/MWh. Taikant minėtą koeficientą  apskaičiuotas pelenų kiekis sudaro 2371,68 t. Įvertinus galiojančiame Pajamų lygyje taikytą 51,00 Eur/t            pelenų tvarkymo įkainį, apskaičiuotos pelenų tvarkymo sąnaudos sudaro 120,96 tūkst. Eur ir yra 1,47 tūkst. Eur didesnės, nei galiojančiame Pajamų lygyje.
Projekte kitų kintamųjų sąnaudų (cheminių medžiagų technologijai, laboratorinių tyrimų) pokytis nevertinamas.
Bendrovės apskaičiuotas elektros energijos, vandens technologinėms reikmėms ir kitų kintamųjų sąnaudų pokytis pateiktas 8 lentelėje.
 lentelė 

Eil. Nr.	Rodiklis	Mato vnt.	Galiojantis     	pajamų lygis	Bendrovės projektas	Pokytis (5-4)
1	2	3	4	5	6
1.	Gamintinas šilumos kiekis	tūkst. MWh	415,41	415,78	0,37
2.	Elektros energijos, vandens technologijai ir kitos kintamosios sąnaudos iš viso (4 eil.+ 7 eil. + 8 eil.+9 eil.)	tūkst. Eur	613,31	615,18	1,87
3.	Elektros energijos technologinėms reikmėms kiekis	MWh	8620	409,17	0,43
3.1.	Šilumos gamybos verslo vienete	MWh	6070,66	6076,15	5,49
3.2.	Šilumos perdavimo verslo vienete	MWh	2549,91	2552,22	2,31
4.	Elektros energijos sąnaudos	tūkst. Eur	419,28	419,66	0,38
5.	Vandens technologinėms reikmėms kiekis	tūkst.m3	80,65	80,70	0,05
5.1.	Šilumos gamybos verslo vienete	tūkst.m3	50,62	50,67	0,05
5.2.	Šilumos perdavimo verslo vienete	tūkst.m3	30,03	30,03	-
6	Nuotekų kiekis 	tūkst.m3	24,23	24,23	-
7.	Vandens technologinėms reikmėms įsigijimo ir nuotekų tvarkymo sąnaudos 	tūkst.Eur	43,09	43,10	0,01
8. 	Pelenų tvarkymo (išvežimo, utilizavimo) sąnaudos	tūkst.Eur	119,48	120,96	1,48
8.1.	Pelenų kiekis	t	2342,8	2371,7	28,9
8.2.	Pelenų tvarkymo kaina	Eur/t	51,00	51,00	-
9.	Kitos kintamosios sąnaudos (cheminių medžiagų technologijai, laboratorinių tyrimų)	tūkst. Eur	31,46	31,46	-


Bendrovės skaičiavimais, koreguotos projekcinės elektros energijos, vandens technologinėms reikmėms ir kitos kintamosios sąnaudos iš viso sudaro 615,18 tūkst. Eur ir yra 1,87 tūkst. Eur didesnės nei įvertintos galiojančioje kainoje.
Įvertinus 2025 m. rugsėjo mėn. šilumos kainos skaičiavimuose taikytą vidutinę svertinę kuro kainą, bei galiojančiame Pajamų lygyje taikytas elektros energijos ir vandens tecnologinėms reikmėms kainas, Bendrovės galiojanti projekcinė Pajamų bazinio lygio kintamoji dalis sudaro 10681,47 tūkst. Eur. Bendrovės skaičiavimais, po antrojo Pajamų bazinio lygio koregavimo, projekcinė Pajamų bazinio lygio kintamoji dalis, įvertinus minėtas kainas, sudaro 10626,61 tūkst. Eur, t. y. 54,86 tūkst. Eur mažiau.
. Pajamų bazinio lygio papildomos dalies nustatymas
Metodikos[footnoteRef:6] 100 punkte nustatyta, kad vadovaujantis Metodikos 65, 76, 77, 91–98 punktais apskaičiuotos papildomai gautos pajamos ir (ar) patirtos sąnaudos, išskyrus, kai šios papildomos pajamos ar patirtos sąnaudos susidarė šilumos gamybos šaltiniuose gamintinos ir šilumos aukciono būdu parduotinos šilumos (produkto) gamybos veikloje, ir Šilumos gamybos ir (ar) supirkimo tvarkos ir sąlygų aprašo, patvirtinto Tarybos 2010 m. spalio 4 d. nutarimu Nr. O3-202 „Dėl Šilumos gamybos ir (ar) supirkimo tvarkos ir sąlygų aprašo patvirtinimo“, 22.4.3 papunkčiu iš  nepriklausomų šilumos gamintojų gautos papildomos pajamos, taip pat vadovaujantis Metodikos 99 punktu apskaičiuotos palūkanos, išskyrus kai palūkanos apskaičiuojamos nuo vadovaujantis Metodikos 84 ir 85 punktais apskaičiuotų papildomų pajamų, įvertinamos nustatant pajamų bazinio lygio papildomą dalį. Teigiamas skirtumas (kai surinkta daugiau pajamų, nei patirta sąnaudų) kompensuojamas vartotojų naudai, Pajamų bazinį lygį mažinant ateinančiam laikotarpiui. Neigiamas skirtumas (kai surinkta mažiau pajamų, nei patirta sąnaudų) kompensuojamas šilumos tiekėjo naudai, Pajamų bazinį lygį didinant ateinančiam laikotarpiui. 
. ​ Šilumos kainoje įskaitytų ir faktiškai patirtų kuro įsigijimo sąnaudų neatitikimo apskaičiavimas
Vadovaujantis Nutarimo Nr. O3E-1412 3.3.2 papunkčiu, kol šilumos kainų pastovioji ir kintamoji dedamosios nėra konvertuotos į Pajamų bazinio lygio pastoviąją ir kintamąją dalis, šilumos tiekėjo Koreguoto pajamų lygio nustatymo metu atliekamas šilumos kainoje įskaitytų ir faktiškai patirtų sąnaudų kurui įsigyti skirtumo vertinimas pagal Metodikos redakcijos, galiojusios iki 2023 m. rugsėjo 30 d., 70 punktą. Šis vertinimas atliekamas už laikotarpius iki Koreguoto Pajamų lygio taikymo pradžios. Šilumos tiekėjo papildomai gautos pajamos ir (ar) nesusigrąžintos sąnaudos įvertinamos, nustatant Pajamų bazinio lygio papildomą dalį, apskaičiuotą vadovaujantis Metodikos 100 punktu.
Vadovaujantis Metodikos 70 punktu[footnoteRef:7], šilumos bazinių kainų dedamųjų perskaičiavimo metu, įvertinamas šilumos tiekėjo šilumos kainoje įskaitytų ir faktiškai patirtų sąnaudų kurui įsigyti dydžių skirtumas. Metodikos 70.5 papunktyje nustatyta, kad šilumos bazinės kainos perskaičiavimo metu įvertinamas šilumos kainoje įskaitytų ir faktiškai patirtų sąnaudų kurui ir (ar) šilumai įsigyti skirtumas, susidaręs nuo ankstesniame šilumos kainos perskaičiavime vertinto laikotarpio pabaigos iki paskutinių finansinių metų už kuriuos pateiktos reguliuojamosios veiklos ataskaitos su nepriklausomo auditoriaus išvada ar reguliuojamosios veiklos ataskaitų patikros ataskaita ir (ar) išvada pabaigos. Metodikos 70.51 papunktyje numatyta, kad šilumos bazinės kainos perskaičiavimo metu ūkio subjekto prašymu šilumos kainoje įskaitytų ir faktiškai patirtų sąnaudų kurui ir (ar) šilumai įsigyti skirtumas gali būti vertinamas už ilgesnį, nei Metodikos 70.5 papunktyje nurodytas laikotarpis. Tokiu atveju, artimiausio šilumos bazinės kainos nustatymo ar perskaičiavimo metu Reguliuojančioji institucija pakartotinai įvertina paskutinio šilumos bazinės kainos nustatymo ar perskaičiavimo metu atliktus šilumos kainoje įskaitytų ir faktiškai patirtų sąnaudų kurui ir (ar) šilumai įsigyti skirtumo skaičiavimus už ilgesnį nei Metodikos 70.5 papunktyje nurodytą laikotarpį. 
Metodikos 70.8 papunktyje numatyta, kad skaičiuojant šilumos kainoje įskaitytų ir faktinių sąnaudų kurui ir šilumai įsigyti dydžio neatitikimą, faktinis sąnaudų kurui ir šilumai įsigyti dydis ribojamas (mažinamas) šilumos kainoje nustatytais rodikliais: šilumos nuostolių apimtimi (Metodikos 33 punktas), lyginamųjų kuro sąnaudų koeficientu (Metodikos 39.4 papunktis), kuro kainomis (Metodikos 70.3 papunktis ir 81 punktas) ir superkamos šilumos kainomis (Metodikos 82 punktas).
Bendrovė, apskaičiuodama šilumos kainoje įskaitytų ir faktiškai patirtų sąnaudų kurui įsigyti neatitikimą, Projekte įvertino 2024 m. sausio 1 d. – 2025 m. sausio 31 d. laikotarpį. Bendrovės skaičiavimais, šilumos kainoje įskaitytų sąnaudų kurui įsigyti dydis minėtu laikotarpiu sudarė 14962,78 tūkst. Eur, o faktiškai patirtos sąnaudos kuro įsigijimui tuo pačiu laikotarpiu, įvertinus Metodikos 70.8 papunktyje nustatytus ribojimus, sudarė 13744,85 tūkst. Eur, t. y. dėl šilumos kainoje įskaitytų ir faktiškai patirtų sąnaudų kurui įsigyti neatitikimo Bendrovė gavo 1217,93 tūkst. Eur papildomų pajamų. 
Atsižvelgiant į galiojančiame Pajamų lygyje įvertintą realizuotiną šilumos kiekį, iš šios sumos Šiaulių miesto vartotojams tenka 1119,39 tūkst. Eur papildomai gautų pajamų suma.
Bendrovės šilumos kainoje įskaitytų ir faktiškai patirtų sąnaudų kurui įsigyti neatitikties 2024 m. sausio 1 d. – 2025 m. sausio 31 d. laikotarpiu apskaičiavimas pateiktas 9 lentelėje.
 lentelė



Eil. Nr.	Rodiklis	Bendrovės projektas
1	2	3
1.	ΔRHG,3	Nepadengtos kuro sąnaudos (+) ar papildomai gautos pajamos (-), (3 eil. – 4 eil.)	tūkst. Eur	-1217,93
2.		faktiškai suvartoto kuro įsigijimo sąnaudos	tūkst. Eur	13837,73
3.		faktiškai patirtos kuro įsigijimo sąnaudos, įvertinus Metodikos 70.8 papunktyje nustatytus ribojimus		tūkst. Eur		13744,85
4.		šilumos kainoje įskaitytų sąnaudų kurui įsigyti dydis atitinkamu laikotarpiu	tūkst. Eur	14962,78


Bendrovės 1119,39 tūkst. Eur dėl šilumos kainoje įskaitytų ir faktiškai patirtų sąnaudų kurui įsigyti neatitikties papildomai gautų pajamų suma, tenkanti Šiaulių miesto vartotojams, remiantis Metodikos 100 punktu, vertinama šio koregavimo metu nustatant Pajamų bazinio lygio papildomą dalį.
. Šilumos kainoje įskaitytų ir faktiškai patirtų elektros energijos technologinėms reikmėms įsigyti sąnaudų vertinimas
Vadovaujantis Nutarimo Nr. O3E-1412 3.3.2 papunkčiu, šilumos tiekėjo Koreguoto pajamų lygio nustatymo metu atliekamas šilumos kainoje įskaitytų ir faktiškai patirtų sąnaudų elektros energijos technologinėms reikmėms įsigyti skirtumo vertinimas pagal Metodikos redakcijos, galiojusios iki 2023 m. rusėjo 30 d. 701 punktą. Šis vertinimas atliekamas už laikotarpius iki Koreguoto pajamų lygio taikymo pradžios. Šilumos tiekėjo papildomai gautos pajamos ir (ar) nesusigrąžintos sąnaudos įvertinamos, nustatant pajamų bazinio lygio papildomą dalį, apskaičiuotą vadovaujantis Metodikos 100 punktu.
Metodikos 701.4 papunktyje[footnoteRef:8] numatyta, kad šilumos bazinės kainos perskaičiavimo metu įvertinamas šilumos kainoje įskaitytų ir faktiškai patirtų sąnaudų elektros energijos technologinėms reikmėms įsigyti skirtumas, susidaręs nuo paskutiniame šilumos bazinės kainos perskaičiavime vertinto laikotarpio pabaigos iki paskutinių finansinių metų, už kuriuos pateiktos reguliuojamosios veiklos ataskaitos su nepriklausomo auditoriaus išvada ar reguliuojamosios veiklos ataskaitų patikros ataskaita ir (ar) išvada, pabaigos. Metodikos 701.5 papunktyje numatyta, kad šilumos bazinės kainos perskaičiavimo metu ūkio subjekto prašymu šilumos kainoje įskaitytų ir faktiškai patirtų sąnaudų elektros energijos technologinėms reikmėms įsigyti skirtumas gali būti vertinamas už ilgesnį, nei Metodikos 701.4 papunktyje nurodytas laikotarpis. Tokiu atveju, artimiausio šilumos bazinės kainos nustatymo ar perskaičiavimo metu Reguliuojančioji institucija pakartotinai įvertina paskutinio šilumos bazinės kainos nustatymo ar perskaičiavimo metu atliktus šilumos kainoje įskaitytų ir faktiškai patirtų sąnaudų elektros energijos technologinėms reikmėms įsigyti skirtumo skaičiavimus už ilgesnį nei Metodikos 701.4 papunktyje nurodytą laikotarpį. 
Bendrovė projekte įvertino 2024 m. sausio 1 d. – 2025 m. sausio 31 d. laikotarpio šilumos kainoje įskaitytų ir faktiškai patirtų sąnaudų elektros energijos technologinėms reikmėms įsigyti skirtumą. Bendrovės skaičiavimais, minėtu laikotarpiu šilumos kainoje įskaitytų sąnaudų elektros energijos technologinėms reikmėms įsigyti dydis sudarė  524,08 tūkst. Eur, o faktiškai patirtos sąnaudos elektros energijai technologinėms reikmėms įsigyti, įvertinus ribojimus šilumos kainoje nustatytais rodikliais, sudarė 718,77 tūkst. Eur, t. y. Bendrovės nesusigrąžino  194,69 tūkst. Eur sąnaudų. 
Atsižvelgiant į galiojančiame Pajamų lygyje įvertintą realizuotiną šilumos kiekį, iš šios sumos Šiaulių miesto vartotojams tenka 178,94 tūkst. Eur nesusigrąžintų suma. 
Bendrovės šilumos kainoje įskaitytų ir faktiškai patirtų sąnaudų elektros energijai technologinėms reikmėms įsigyti neatitikties 2024 m. sausio 1 d. – 2025 m. sausio 31 d. laikotarpiu apskaičiavimas pateiktas 10 lentelėje.
 lentelė 



Eil. Nr.	Rodiklis	Bendrovės projektas
1	2	3
	1.		ΔRE,3	Nesusigrąžintos elektros technologinėms reikmėms įsigijimo sąnaudos (+) ir (ar) papildomai gautos pajamos (-), (3 eil. – 4 eil.)		tūkst. Eur		194,69
2.		faktiškai patirtos sąnaudos elektros energijos	technologinėms reikmėms įsigijimui	tūkst. Eur	688,10
3.		faktiškai patirtos sąnaudos elektros energijos technologinėms reikmėms įsigijimui, įvertinus ribojimus šilumos kainoje nustatytais rodikliais		tūkst. Eur		718,77
4.		šilumos kainoje įskaitytų sąnaudų elektros energijos technologinėms reikmėms įsigyti dydis		tūkst. Eur		524,08
				


Bendrovės 178,94 tūkst. Eur dėl šilumos kainoje įskaitytų ir faktiškai patirtų sąnaudų elektros energijos technologinėms reikmėms įsigyti neatitikties nesusigrąžintų sąnaudų suma, tenkanti Šiaulių miesto vartotojams, remiantis Metodikos 100 punktu, vertinama šio koregavimo metu nustatant Pajamų bazinio lygio papildomą dalį.
. Paskutinių dvejų metų faktinės ir ūkio subjektui nustatytos investicijų grąžos koregavimas
Vadovaujantis Nutarimo Nr. O3E-1412 3.3.3 papunkčiu, kol šilumos kainų pastovioji ir kintamoji dedamosios nėra konvertuotos į šilumos pajamų bazinio lygio pastoviąją ir kintamąją dalis, šilumos tiekėjo Koreguoto pajamų lygio nustatymo metu atliekamas šilumos tiekėjo faktinės dvejų paskutinių finansinių metų investicijų grąžos ir reguliuojančiosios institucijos nustatytos investicijų grąžos neatitikties vertinimas pagal Metodikos redakcijos, galiojusios iki 2023 m. rugsėjo 30 d., 71 punktą. Metodikos 71 punktas17 numato, kad perskaičiavimo metu vertinama šilumos tiekėjo faktinės dviejų paskutiniųjų metų, dėl kurių yra pateiktos reguliuojamosios veiklos ataskaitos su nepriklausomo audito išvadomis ar reguliuojamosios veiklos ataskaitų patikros ataskaitomis ir (ar) išvadomis, investicijų grąžos ir reguliuojančiosios institucijos nustatytos dvejų paskutinių finansinių metų investicijų grąžos neatitiktis.
Atsižvelgiant į tai, kad Projekto pateikimo metu nėra pasibaigę 2025 finansiniai metai, 2024 m. ir 2025 m. investicijų grąžos neatitiktis bus vertinama kito Pajamų  bazinio lygio nustatymo metu.
. Kogeneracinėje jėgainėje gauto pelno (nuostolių) rizikos koeficiento įtakos vertinimas 
Pagal Metodikos 94 punktą, Pajamų bazinio lygio ar Koreguoto pajamų lygio nustatymo metu įvertinama Kogeneracinėje jėgainėje gauto pelno (nuostolių) rizikos koeficiento, apskaičiuoto pagal Kogeneracinių jėgainių šilumos ir elektros energijos sąnaudų atskyrimo metodiką[footnoteRef:9], patvirtintą Tarybos 2009 m. liepos 22 d. nutarimu Nr. O3-107 „Dėl Kogeneracinių jėgainių šilumos ir elektros energijos sąnaudų atskyrimo metodikos patvirtinimo“  (toliau – Kogeneracinių jėgainių metodika), įtaka Pajamų baziniam lygiui. Vadovaujantis Kogeneracinių jėgainių metodikos 23 punktu, kogeneracinės jėgainės pelno (nuostolių) dalies perskirstymo vertinimas atliekamas už laikotarpį, kuris apima dvejus paskutinius finansinius metus, kurių vertinimas dar nebuvo atliktas.
Paskutinio šilumos bazinės kainos dedamųjų nustatymo metu buvo vertinamas 2021 m. ir  2022 m. kogeneracinės jėgainės pelno (nuostolių) dalies perskirstymas.
Šio Pajamų lygio koregavimo metu turi būti atliekamas 2023 m. ir 2024 m. kogeneracinės jėgainės pelno (nuostolių) dalies perskirstymo vertinimas.
Bendrovės skaičiavimais, kogeneracinės jėgainės visų veiklų pelnas, gautas naudojant kogeneracinės jėgainės turtą, buvo 2140,11 tūkst. Eur didesnis, nei kogeneracinės jėgainės visų veiklų be šilumos gamybos veiklos pagrįstos investicijų grąžos bei 2023-2024 m. laikotarpiu galiojusioje šilumos kainoje įvertintos kogeneracinės jėgainės investicijų grąžos aritmetinio vidurkio suma. Šilumos gamybai priskiriama pelno dalis 2080,56 tūkst. Eur, vadovaujantis Metodikos 100 punktu, vertinama šio koregavimo metu nustatant Pajamų bazinio lygio papildomą dalį.
Atsižvelgiant į galiojančiame Pajamų lygyje įvertintą realizuotiną šilumos kiekį, iš šios sumos Šiaulių miesto vartotojams tenka 1912,21 tūkst. Eur papildomai gautų pajamų suma. 
. Ūkio subjekto gautos pajamos ar sąnaudos, apskaičiuotos atsižvelgus į faktiškai realizuotą šilumos kiekį, pasibaigus atitinkamos papildomos dedamosios taikymo laikotarpiui
Vadovaujantis Nutarimo Nr. O3E-1412 3.3.4 papunkčiu, kol šilumos kainų pastovioji ir kintamoji dedamosios nėra konvertuotos į šilumos pajamų bazinio lygio pastoviąją ir kintamąją dalis, ūkio subjekto Koreguoto pajamų lygio nustatymo metu atliekamas iki pagal šiuo nutarimu patvirtintos Metodikos redakciją Tarybos nutarimais, savivaldybių institucijų sprendimais ir (ar) ūkio subjektų įstatuose nustatyta tvarka nustatytų papildomai gautų pajamų kompensavimo vartotojų naudai ir nesusigrąžintų sąnaudų kompensavimo ūkio subjekto naudai vertinimas pagal Metodikos redakcijos, galiojusios iki 2023 m. rugsėjo 30 d., 77 punktą. Ūkio subjekto papildomai gautos pajamos ir (ar) nesusigrąžintos sąnaudos įvertinamos, nustatant Pajamų bazinio lygio papildomą dalį, apskaičiuotą vadovaujantis šiuo nutarimu patvirtintos Metodikos redakcijos 100 punktu.
Vadovaujantis Metodikos 77 punktu, šilumos kainoje, vadovaujantis Metodikos 742 ir 761 punktais nustatyto teigiamo skirtumo kompensavimas vartotojų naudai arba neigiamo skirtumo kompensavimas ūkio subjekto naudai, įvertinamas šilumos bazinės kainos perskaičiavimo metu, atsižvelgus į faktiškai realizuotą šilumos kiekį, pasibaigus atitinkamos dedamosios taikymo laikotarpiui. 
Šiaulių miesto savivaldybės taryba 2024 m. gruodžio mėn. 19 d. Sprendimu Nr. T-537 paskirstė 12 mėnesių laikotarpiui Šiaulių miesto vartotojams: dėl šilumos kainoje įskaitytų ir faktiškai patirtų sąnaudų kurui įsigyti neatitikties 2023 m. sausio 1 d. – 2023 m. gruodžio 31 d. laikotarpiu papildomai gautų 736,07 tūkst. Eur pajamų sumą; dėl šilumos kainoje įskaitytų ir faktiškai patirtų sąnaudų elektros energijai technologinėms reikmėms įsigyti neatitikties 2022 m. sausio 1 d. – 2023 m. gruodžio 31 d. laikotarpiu nepadengtų 426,86 tūkst. Eur sąnaudų sumą; papildomai gautų 16,34 tūkst. Eur mokestinių įsipareigojimų pajamų sumą, atsižvelgiant į 2022 m. balandžio 1 d. – 2023 m. spalio 31 d. laikotarpiu faktiškai realizuotą šilumos kiekį; pagal Valstybinės energetikos reguliavimo tarybos 2023 m. rugpjūčio 30 d. pažymą Nr. O5E-701 nesusigrąžintų mokestinių įsipareigojimų 0,39 tūkst. Eur sumą;
papildomai gautų 0,37 tūkst. Eur pajamų sumą, pasibaigus papildomos dedamosios taikymo 2023 m. lapkričio 1 d. – 2024 m. spalio 31 d. laikotarpiui; papildomai gautų 11,99 tūkst. Eur sumą dėl 2023 m. rugpjūčio 1 d. – 2023 m. spalio 31 d. laikotarpiu taikytoje šilumos kainoje įvertintos papildomos investicijų grąžos. Iš viso 337,51 tūkst. Eur, koreguotą Pajamų bazinį lygį mažinant 337,51 tūkst. Eur.
Kadangi Koreguoto pajamų lygio taikymo laikotarpis Projekto pateikimo metu yra nepasibaigęs, šių sąnaudų grąžinimas turi būti vertinamas kito Pajamų bazinio lygio nustatymo metu.
. Ūkio subjekto pagal energetikos įstatymą mokamų mokesčių ir faktiškai patirtų sąnaudų skirtumo vertinimas, apskaičiuotas atsižvelgus į faktiškai realizuotą šilumos kiekį, pasibaigus atitinkamos dedamosios taikymo laikotarpiui
Vadovaujantis Nutarimo Nr. O3E-1412 3.3.5 papunkčiu, ūkio subjekto Koreguoto pajamų lygio nustatymo metu atliekamas Tarybos nutarimais, savivaldybių institucijų sprendimais ir (ar) ūkio subjektų įstatuose nustatyta tvarka nustatytose šilumos kainų dedamosiose įvertintų pagal Energetikos įstatymą mokamų mokesčių ir faktiškai patirtų sąnaudų skirtumo vertinimas. Šis vertinimas atliekamas pasibaigus atitinkamos dedamosios taikymo laikotarpiui už laikotarpius iki Koreguoto pajamų lygio taikymo pradžios, atsižvelgus į realizuotą šilumos kiekį. Šilumos tiekėjo papildomai gautos pajamos ir (ar) nesusigrąžintos sąnaudos įvertinamos nustatant pajamų bazinio lygio papildomąją dalį, apskaičiuotą vadovaujantis šiuo nutarimu patvirtintos Metodikos redakcijos 100 punktu.
Bendrovės valdybos 2023 m. rugsėjo 22 d. protokoliniu sprendimu Nr. 14 nustatytoje šilumos kainos pastoviojoje dedamojoje įvertinta 149,59 tūkst. Eur mokestinių įsipareigojimų sąnaudų. Bendrovės skaičiavimais, 2023 m. lapkričio 1 d. – 2025 m. sausio 31 d. laikotarpiu, kai buvo taikoma minėta dedamoji, Bendrovė susigrąžino 207,07 tūkst. Eur, t.y. 57,48 tūkst. Eur daugiau, nei turėjo. Vadovaujantis Nutarimo Nr. O3E-1412 3.3.5 papunkčiu, ši suma vertinama šio koregavimo metu. Atsižvelgiant į realizuotiną šilumos kiekį, dėl papildomai gautų mokestinių įsipareigojimų pajamų Pajamų bazinio lygio papildoma dedamoji Šiaulių miesto vartotojams mažinama 52,83 tūkst. Eur.
Projekto 3.1, 3.2, 3.4 ir 3.6 poskyriuose aprašytos Bendrovės apskaičiuotos papildomai gautos pajamos ir (ar) patirtos sąnaudos, pateiktos 11 lentelėje.
 lentelė 



Eil. Nr.	Šilumos kaina	Bendrovės projektas
1	2	3
	1.			∆THG&H	Nesusigrąžintos sąnaudos (+) ir (ar) papildomai gautos pajamos (-), (1.1 eil. +	1.2 eil. + 1.3 eil. + 1.4 eil.+ 1.5 eil.)	ct/kWh	-0,43*
			tūkst. Eur	-3026,12
	1.1.			∆RHG	šilumos kainoje įskaitytų faktiškai patirtų sąnaudų kurui įsigyti neatitiktis 2024 m. sausio 1 d. – 2025 m. sausio 31 d. laikotarpiu		tūkst. Eur		-1119,39
	1.2.	∆RE	elektros energijos technologinėms reikmėms įsigijimo sąnaudų neatitiktis 2024 m. sausio 1 d. – 2025 m. sausio 31 d. laikotarpiu		tūkst. Eur		178,94
1.3.	∆RROI	papildomai gautos pajamos dėl faktinės investicijų grąžos neatitikimo priskaitytajai	tūkst. Eur	-
1.4.	∆THG&H	Kogeneracinėje jėgainėje gauto pelno (nuostolių) rizikos koeficiento įtaka	tūkst. Eur	-1912,21
1.5.	∆RHG&H	mokestinių įsipareigojimų sąnaudų neatitikimas, atsižvelgus į faktiškai realizuotą šilumos kiekį	tūkst. Eur	-52,83
		Vadovaujantis Metodikos 99 punktu apskaičiuotos palūkanos		tūkst. Eur	-120,63


* Pastaba: pateiktas palyginamasis papildomos dedamosios dydis, nustatant mėnesio šilumos kainą papildoma dedamosios dydis šilumos kainoje gali būti perskaičiuojamas. 
Bendrovės Projekte pateiktais skaičiavimais, šio Pajamų bazinio lygio koregavimo metu apskaičiuotos Bendrovės papildomai gautos pajamos Šiaulių miesto vartotojams iš viso sudaro 3026,12 tūkst. Eur, Vadovaujantis Metodikos 100.2 papunkčiu ši suma kompensuojama  vartotojų naudai, Pajamų bazinį lygį mažinant ateinančiam 24 mėnesių laikotarpiui. 

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą teigiamos pasekmės – bus įgyvendintos teisės aktų nuostatos ir Savivaldybės tarybai suteiktos teisės – vadovaujantis VERT nustatytu šilumos pajamų baziniu lygiu ir Metodika, nustatyti kiekvienais metais koreguojamą šilumos pajamų metinį lygį šilumos tiekėjui, realizuojančiam ne mažiau kaip 10 GWh šilumos per metus. Savivaldybės tarybai nenustačius šilumos pajamų metinio lygio, VERT turi teisę jį nustatyti vienašališkai.
Neigiamos pasekmės – nenumatoma.


Priėmus sprendimą, keičiamų ar panaikinamų galiojančių Savivaldybės teisės aktų nėra.


Papildomų teisės aktų sprendimo įgyvendinimui priimti nereikia.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti Savivaldybės biudžeto lėšų nereikia.  

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupcinio vertinimo pažyma pridedama.

Sprendimo projektą parengė Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė, Brigita Mareckienė, tel. +370 41 383437. Projekto iniciatoriai: AB „Šiaulių energija“, Ekonomikos skyrius.

Numatomo teisinio reguliavimo poveikio vertinimo rezultatai.
Neatlikta ir nenumatyta.



Skyriaus vedėja			        		             		 	Aistė Petkuvienė










